דייזי ג'ונס והסיקס

דייזי ג'ונס והסיקס (באנגלית: Daisy Jones & The Six) היא מיני-סדרת דרמה מוקומנטרי אמריקאית המבוססת על ספר באותו השם שנכתב על ידי טיילור ג'נקינס ריד, אותו היא ביססה בשראה חלקית מחוויותיה כמתבגרת ומצפייה בהופעותיה של להקת "פליטווד מק" בטלוויזיה. על אף הצגתה בסגנון מוקומנטרי, העלילה לוכדת את מהות היצירתיות בעולם הפראי והבוהמי של שנות ה-70.

המיני-סדרה כוללת עשרה פרקים, והיא עלתה לשירות "פריים וידאו" ב-3 במרץ 2023.

תקציר העלילה
עלילת המיני-סדרה עוקבת אחר קורותיה של להקת הרוקנרול "דייזי ג'ונס והסיקס" בשנות ה-70, מעלייתה המטאורית בסצנת המוזיקה של לוס אנג'לס ועד להפיכתה לאחת הלהקות המפורסמות בעולם, וחוקרת את הסיבה מאחורי התפרקותה בשיא הצלחתה."

צוות השחקנים והדמויות
דמויות ראשיות
 ריילי קיאו – דייזי ג'ונס
 סם קלאפלין – בילי דאן
 קמילה מורון – קמילה דאן
 סוקי ווטרהאוס – קארן סירקו
 ויל הריסון – גרהאם דאן
 ג'וש וייטהאוס – אדי ראונדטרי
 סבסטיאן צ'אקון – וורן רוחאס
 נבייה בי – סימון ג'קסון
 טום רייט – טדי פרייס
 טימותי אוליפנט – רוד רייס

דמויות משניות
 ג'קלין אוברדורס – לוסיה
 עיישה האריס – ברני
 רוס פרטרידג' – דון מידלטון

הפקה
פיתוח
ב-25 ביולי 2019, נמסר לראשונה על פיתוחו של עיבוד טלוויזיוני לרומן "דייזי ג'ונס והסיקס". עוד נמסר כי על כתיבת המיני-סדרה יופקדו התסריטאים סקוט נוישטטר ומייקל ה. ובר, אשר ישמשו כמפיקים בפועל לצד ריס וית'רספון, לורן נוישטטר ומחברת הרומן, טיילור ג'נקינס ריד.

ליהוק
באמצע נובמבר 2019, נמסר על ליהוקה של ריילי קיאו לתפקיד הראשי, ושל קמילה מורון. בפברואר 2020, נמסר על ליהוקם של סם קלאפלין, סוקי ווטרהאוס, נבייה בי, ויל הריסון, ג'וש וייטהאוס וסבסטיאן צ'אקון לצוות השחקנים הראשי; ובאוקטובר 2021, על ליהוקם של טום רייט וג'קלין אוברדורס לצוות השחקנים הראשי והמשני, בהתאמה. בנובמבר 2021, נמסר על ליהוקו של טימותי אוליפנט לצוות השחקנים.

צילומים
צילומי המיני-סדרה החלו בשלהי ספטמבר 2021 והסתיימו בתחילת מאי 2022.

מוזיקה
הסינגל "Regret Me", בביצועה של הלהקה הבדיונית "דייזי ג'ונס והסיקס", הופץ ב-25 בינואר 2023. הסינגל השני "Look At Us Now (Honeycomb)" הופץ ב-15 בפברואר 2023 אלבום באורך מלא, "Aurora", הופץ על ידי חברת ההקלטות "אטלנטיק רקורדס" ב-2 במרץ 2023. האלבום מבוצע על ידי השחקנים המגלמים את חברי הלהקה: ריילי קיאו, סם קלאפלין, סוקי ווטרהאוס, ויל הריסון, ג'וש ויטהאוס וסבסטיאן צ'אקון; והולחן והופק על ידי בלייק מילס, בעזרת המפיק טוני ברג ובשיתוף פעולה עם מוזיקאים נוספים, בהם פיבי ברידג'רס.

הפצה
המיני-סדרה עלתה לשירות "פריים וידאו" ב-3 במרץ 2023. פרקי המיני-סדרה עתידים לעלות במקבצים; ושלושת פרקיה הראשונים היו זמינים לצפייה באופן מיידי עם עלייתה לשירות. הפרק הראשון אף הופץ בבתי קולנוע נבחרים עבור חברי "אמזון פריים" ב-1 במרץ 2023.

ביקורות
באתר הביקורות "Rotten Tomatoes" זכתה המיני-סדרה לציון 73%, עם דירוג ממוצע של 6.9/10, על בסיס על 53 ביקורות. בקונצנזוס נכתב כי  באתר הביקורות המשוקללות "Metacritic", זכתה המיני-סדרה לציון 61/100, על בסיס 25 ביקורות, דבר המצביע על "ביקורות חיוביות לרוב".

 פרסים ומועמדויות 
שנהפרסקטגוריהמועמד (ים)תוצאהמקורות2023פרסי TCAהישג יוצא דופן בסרט, מיני-סדרה או ספיישל"דייזי ג'ונס והסיקס"2024פרס גלובוס הזהבמיני-סדרה או סרט טלוויזיה הטוב ביותרהשחקן הטוב ביותר במיני-סדרה או בסרט טלוויזיהסם קלאפליןהשחקנית הטובה ביותר במיני-סדרה או בסרט טלוויזיהריילי קיאופרס אמי האמנותיעיצוב ההפקה הטוב ביותר עיצוב לתקופה נרטיבית או לתוכנית פנטזיה (שעה או יותר)ג'סיקה קנדר, בריאן גרגו, ליסה קלארק ואנדי בריטןהליהוק הטוב ביותר למיני סדרה או סרט טלוויזיה או סדרת אנתולוגיהג'סטין ארטטה וקים דייוויס-ווגנרהתלבושות התקופתיות הטובות ביותר במיני סדרה או סדרת אנתולוגיה או סרטדניס וינגייט ודרק סאליבןהאיפור התקופתי הטוב ביותר (ללא פרוסטטות)רבקה ואכטל, שרי סימונס, אר. ג'יי. מק'קסלנד, קים פרודין ודרלה אדיןפיקוח המוזיקה הטוב ביותרפרנקי פייןמיקס הסאונד הטוב ביותר למיני סדרה או סדרת אנתולוגיה או סרטלינדזי אלוורז, מתיו ווטרס, כריס ולקר ומייק פולפרס בחירת מבקרי הטלוויזיההמיני-סדרה הטובה ביותר"דייזי ג'ונס והסיקס"שחקנית המשנה הטובה ביותר במיני סדרה או בסרט טלוויזיהקמילה מורוןפרס אמי לבידור בפריים טייםהמיני סדרה או סדרת אנתולוגיה הטובה ביותר"דייזי ג'ונס והסיקס"השחקנית הראשית הטובה ביותר במיני סדרה או סדרת אנתולוגיה או סרטריילי קיאושחקנית המשנה הטובה ביותר במיני סדרה או סדרת אנתולוגיה או סרטקמילה מורוןפרס גילדת הכותבים של אמריקהמיני סדרהסוזן קווין, ג'יהאן קראוטר, האריס דאנו, צ'ארמיין דגראטה, וויל גרהאם, נורה קירקפטריק, ג'ני קליין, ליז קו, ג'ולינה נירה, סקוט נוישטטר, סטייסי טראוב, מייקל ה. ובר

קישורים חיצוניים



הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות מוקומנטריה
קטגוריה:סדרות טלוויזיה המבוססות על ספרים
קטגוריה:סדרות טלוויזיה מקוריות של אמזון